ร้านนี้ผ่านหลายรอบล่ะแต่นึกว่ามีแต่โต๊ะข้างนอก โนแอร์ คืออากาศมันก็ร้อนเน๊อะ ปิ้งไปต้มไปเหงื่อท่วมนี่จะไม่ขอสู้ แต่...ปรากฏว่าเข้าใจผิด...เลยขอเข้าไปลองกันซักหน่อย...ร้านมีโซนแอร์และโนแอร์ ค่อนข้างร่มรื่น มีทั้งปิ้งย่างและชาบู แบบเซ็ท แบบบุฟเฟต์ เลือกได้ ราคาไม่แรง ของมีให้เลือกไม่มากแต่เค้าใช้คุณภาพค่อนข้างดีเลยล่ะ สะอาด พนักงานบริการดีเริ่ด ตรงนี้แหละที่ทำให้อยากกลับไปอีก กระทะปิ้งย่างนี่เราชอบนะร้อนเร็วดีเป็นแบบกระทะร้อนน่ะ พนักงานมาคอยดูแลเปลี่ยนให้บ่อยๆ ของทานเล่นนี่อร่อยเลยนะไม่รสชาติกลางๆหรือกะโหลกกะลา เมนูปิ้งย่างชอบไก่นมสดหมักโรสแมรี่มาก ปิ้งไปหอมไปยิ่งปิ้งพร้อมเนยสดที่ไม่อั้นนี่หอมมั่กๆ หมูหมักงาก็นุ่มและงานี่มาเต็มๆ น้ำจิ้มนี่ดีงาม น้ำจิ้มปิ้งย่างมี 3 แบบ แบบน้ำจิ้มสุกี้ ซีฟู๊ด และโชยุแบบญี่ปุ่น สองแบบแรกรสจัดจ้านดีเลยทำให้ไม่เลี่ยน น้ำจิ้มชาบูมีเพิ่มมาคือแบบพอนสึและงาขาว ที่ให้ความรู้สึกสดชื่น สรุปดีงาม อยากให้ไปลองกันเยอะๆ ทิ้งท้าย...ประทับใจพนักงานจริงๆนะ เลยรีบมาวิวให้ไม่ดองเค็ม...